ทองคำปิดพุ่ง 19.9 ดอลลาร์
สัญญาทองคำตลาดนิวยอร์กปิดทะยานขึ้น19.9 ดอลลาร์ แรงซื้อเก็งกำไรหนุน
1 ม.ค. 2556

สัญญาทองคำตลาดนิวยอร์กปิดทะยานขึ้น19.9 ดอลลาร์ แรงซื้อเก็งกำไรหนุน
สัญญาทองคำตลาด COMEX (Commodity Exchange) ส่งมอบเดือนก.พ.พุ่งขึ้น 19.9 ดอลลาร์ หรือ 1.2% ปิดที่ 1,675.8 จุด 
ทั้งนี้ สัญญาทองคำได้รับแรงหนุนเนื่องจากนักลงทุนเข้าซื้อเก็งกำไรในวันสุดท้ายของปี ซึ่งช่วยหนุนสัญญาทองคำทะยานขึ้นโดยรวม 7% ในปีพ.ศ. 2550 
นอกจากนี้ ตลาดยังได้รับปัจจัยบวกจากการที่นักลงทุนมีความคาดหวังว่าสหรัฐจะตกลงกันได้ในเรื่องการหลีกเลี่ยงภาวะหน้าผาการคลัง หลังจากประธานาธิบดีบารัค โอบามา กล่าวว่า การทำข้อตกลงเพื่อยับยั้งการปรับขึ้นภาษียังคงมีความหวัง ขณะที่นายมิทช์ แมคคอร์เนลล์ เจ้าหน้าที่ระดับสูงของวุฒิสภาสังกัดพรรครีพับลิกันกล่าวว่า สภาคองเกรสใกล้จะบรรลุข้อตกลงเพื่อหลีกเลี่ยงหน้าผาการคลัง